Diari Oficial de la Generalitat Valenciana


Sumari del DOGV 3925, del 25-01-2001 (2001/407)

RESOLUCIÓ de 12 de desembre de 2000, del conseller d'Obres Públiques, Urbanisme i Transports, per la qual s'emet un informe favorable sobre la modificació puntual número 1 (polígon D) de les Normes Subsidiàries de Planejament Municipal de Yátova i s'aprova definitivament la modificació puntual número 1 (polígon D) de les Normes Subsidiàries de Planejament Municipal de Yátova.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/407


Data del document
:   12-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Yátova
    * pla d'urbanisme

RESOLUCIÓ de 12 de desembre de 2000, del conseller d'Obres Públiques, Urbanisme i Transports, per la qual s'emet un informe favorable sobre la modificació puntual número 1 (polígon D) de les Normes Subsidiàries de Planejament Municipal de Yátova i s'aprova definitivament la modificació puntual número 1 (polígon D) de les Normes Subsidiàries de Planejament Municipal de Yátova. [2001/M407]
  
Vist l'expedient relatiu a la modificació puntual número 1 (polígon D) de les Normes Subsidiàries de Planejament Municipal de Yátova (València), i de conformitat amb els següents,
  
Antecedents de fet
  
1. El projecte es va sotmetre a informació pública per mitjà de l'acord del ple de l'ajuntament en la sessió realitzada el dia 23 d'abril de 1999.
  
Després del pertinent període d'exposició pública, en el qual es va presentar un escrit d'al·legacions desestimat pel ple, va ser aprovat provisionalment pel mateix òrgan el 4 de juliol de 2000.
  
2. El projecte consta de memòria i plànols.
  
3. El municipi de Yátova té Normes Subsidiàries de Planejament aprovades definitivament per la Comissió Territorial d'Urbanisme de València el 27 de juliol de 1992.
  
4. La Comissió Informativa de la Comissió Territorial d'Urbanisme de València, en la sessió del 9 de novembre de 2000, va emetre un informe que fa referència al projecte de què tractem i així compleix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
5. La Comissió Territorial d'Urbanisme de València, en la sessió del dia 16 de novembre de 2000, va adoptar el següent acord: emetre un informe favorable sobre la modificació número 1 de les Normes Subsidiàries de Planejament de Yátova i elevar al conseller d'Obres Públiques, Urbanisme i Transports la proposta de la seua aprovació definitiva.
  
Fonaments de dret
  
1. La tramitació ha sigut correcta d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació està completa, a l'efecte del compliment del que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
2. L'objecte principal de la modificació és la redelimitació de la unitat d'execució del polígon D, així s'exclou de la unitat una parcel·la cadastral ja inclosa en una unitat d'execució veïna. I també es modifica un poc el traçat del límit al nord i a l'oest per a completar trams de carrer i finalment es canvia la ubicació.
  
El canvi de la zona verda es justifica en el projecte en el fet que en l'actual ubicació es preveu com una simple franja d'espai residual al sud-oest de la unitat, la redelimitació, que exclou la parcel·la amb número cadastral 533 atés que ha sigut inclosa per l'ajuntament en la unitat d'execució veïna El Maciz, així com la preexistència d'una edificació en aqueixa mateixa illa, al costat del sòl dotacional, produeixen una parcel·la neta lucrativa amb molt mala accessibilitat i, per tant, de mal aprofitament edificable, ja que s'obté una parcel·la longitudinal sense a penes façana al viari, encerclada per edificacions amb façana a la futura prolongació del carrer Major, l'equipament docent i cultural i la pròpia parcel·la exclosa de la unitat d'execució.
  
En la memòria s'indica que el trasllat de la zona verda al costat d'un altre sòl dotacional d'ús docent i cultural afavorirà una concentració d'equipaments al costat d'espais lliures, molt més funcional.
  
A aquesta zona és on es trasllada la zona verda com a alternativa que dóna solució al problema que es planteja d'inaccessibilitat de les parcel·les al carrer.
  
En l'informe del tècnic municipal de 25 de gener de 2000 s'indica, d'altra banda, que l'ajuntament està estudiant una proposta de realització d'un pla general, en el document del qual es desplaçarà la zona escolar que hi ha al sud de la unitat d'execució D, i es crearà un nou polígon entre ambdós.
  
El nou polígon tindrà una zona enjardinada que se sumarà a la proposada en aquesta modificació.
  
Per tant, la zona verda guanyaria en superfície total a més d'obrir-se a altres zones del poble mancades de qualsevol espai dotacional.
  
Es redelimita la unitat pel carrer de Bernardo Juan i s'inclouen els terrenys situats entre el límit actual i la séquia que hi ha, que es van cedir amb aquesta condició quan es va urbanitzar per última vegada aquest carrer.
  
Es modifica el límit de l'avinguda del Dr. Peset Aleixandre i s'inclouen els terrenys corresponents a les parcel·les que queden sense edificar en l'esmentat carrer i que es van cedir amb aquesta condició per a l'última urbanització de l'esmentat carrer.
  
A continuació s'adjunta un quadre de les superfícies de la unitat d'execució:
  
Quadre de superfícies
  
Superfície bruta total 24.760,20 m2
  
Superfície neta edificable 15.891,94 m2
  
Superfície zona verda 809,21 m2
  
Superfície de viari 8.059,05 m2
  
3. La modificació proposada s'ajusta al que exigeix l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i l'article 17 de l'annex al Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, ja que no es produeix increment d'aprofitament lucratiu i es manté la relació entre l'índex de sòl dotacional i l'índex d'edificabilitat bruta.
  
4. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
5. La modificació comporta una diferent qualificació o ús urbanístic de zones verdes anteriorment previstes, per la qual cosa requereix un informe previ del Consell Superior d'Urbanisme ?substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística ?, de conformitat amb el que estableix l'article 55.4 de l'esmentada llei.
  
No es considera necessari el dictamen del Consell Jurídic Consultiu de la Comunitat Valenciana establit en l'article 10.8.e de la Llei 10/1994, de 19 de desembre, de Creació del Consell Jurídic Consultiu de la Comunitat Valenciana per remissió de l'article 172.5 del Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té per objecte la redelimitació de la unitat d'execució (polígon D) i aquesta comporta diferent qualificació o ús urbanístic de les zones verdes.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6.D del Decret 77/96, de 16 d'abril, del Govern Valencià pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de disposicions de general i pertinent aplicació, resolc:
  
Primer
  
Emetre un informe favorable sobre la modificació puntual número 1 (polígon D) de les Normes Subsidiàries de Planejament Municipal de Yátova.
  
Segon
  
Aprovar definitivament la modificació puntual número 1 (polígon D) de les Normes Subsidiàries de Planejament Municipal de Yátova.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998.
  
Tot això, sense perjudici que puga interposar qualsevol altre recurs que estime oportú.